b'\n_START_ARTICLE_\nReal Sociedad\n_START_PARAGRAPH_\nReal Sociedad de F\xc3\xbatbol je \xc5\xa1panski nogometni klub iz mesta San Sebasti\xc3\xa1n v Baskiji. Ustanovljen je bil 7. septembra 1909 in trenutno igra v La Ligi, 1. \xc5\xa1panski nogometni ligi._NEWLINE_Najuspe\xc5\xa1nej\xc5\xa1e obdobje za Real Sociedad so bila 80. leta 20. stoletja, saj je takrat osvojil ve\xc4\x8dino svojih uspehov in lovorik. Iz doma\xc4\x8dih tekmovanj ima Real Sociedad 2 naslova dr\xc5\xbeavnega prvaka (1981, 1982) in 3 naslove dr\xc5\xbeavnega podprvaka (1980, 1988, 2003), 2 naslova prvaka (1909, 1987) in 2 naslova podprvaka \xc5\xa1panskega kraljevega pokala (1928, 1988) ter 1 naslov prvaka \xc5\xa1panskega superpokala (1982). V evropskih tekmovanjih pa je bil Real Sociedad ve\xc4\x8dkratni uvr\xc5\xa1\xc4\x8denec v Evropsko ligo, a najbolj\xc5\xa1i rezultat s teh tekmovanj dr\xc5\xbei s sezone 1982/83, ko se je v Ligi prvakov prebil do polfinala, tam pa je bil bolj\xc5\xa1i nem\xc5\xa1ki Hamburger, kateri je kasneje postal tudi prvak._NEWLINE_Doma\xc4\x8di stadion Real Sociedada je Anoeta, ki sprejme 32.200 gledalcev. Barvi dresov sta modra in bela. Nadimka nogometa\xc5\xa1ev sta Txuriurdin ("Beli in modri") in Erreala/La Real ("Kraljevi").\n_START_SECTION_\nRivalstvo\n_START_PARAGRAPH_\nRival Real Sociedada je Athletic Bilbao. Njuni dvoboji so znani pod imenom Basque Euskal Derbia (Baskovski derbi).'